One Dance

One Dance הוא סינגל שהוקלט על ידי הראפר הקנדי דרייק, בשיתוף הזמר הניגרי ויזקיד והזמרת הבריטית קיילה, מתוך אלבום האולפן הרביעי של דרייק, Views. השיר יצא לאור ב-5 באפריל 2016, כסינגל השני מתוך האלבום, על ידי חברות התקליטים יאנג מאני, קאש מאני וריפבליק רקורדס.

רקע והוצאה 
בתחילת שנת 2016, צוות ההפקה של דרייק פנה לאמנית הפאנק הבריטית קיילה בנוגע לשימוש בשיר שלה "" משנת 2008, בשיר אפרוביטס ודאנסהול של דרייק והאמן הניגרי ויזקיד, אותו פגש דרייק שנה לפני כן דרך הראפר הבריטי סקפטה, כדי לעבוד על רמיקס לשיר של ויז קיד, "Ojuelegba". דרייק העריך את יצירותיה של קיילה כבר כמה שנים ולכן שכנע את המפיק שלו ניינטין85 לדגום את שירה כגשר מוזיקלי בשיר החדש שלהם. הפקת השיר הסתיימה תוך שבוע והשיר יצא במהרה בתחילת אפריל 2016, עקב החשש להדלפתו.

דרייק וצוותו לא היו בטוחים כיצד יתקבל השיר עם יציאתו, מכייוון שהם ראו בו שינוי משמעותי משיריו הקודמים של דרייק. לכן, החליטו כי ייצא במשותף עם השיר "Popstyle" של דרייק בשיתוף ג'יי זי וקניה וסט, היות שהרגישו שהוא שיר ראפ קונבנציונלי יותר שיתקבל טוב יותר על ידי מבקרי המוזיקה.

הרכב והקלטה 
השיר הוא בסגנונות הדאנסהול, אפרוביטס , פופ ופאנק בריטי. השיר הוא סינגל הדאנסהול הראשון של דרייק כאמן ראשי, לאחר שבחן בעבר את הז'אנר במיקסטייפ שלו משנת 2015, If You're Reading This It's Too Late ובסינגל "Work" של ריהאנה בהשתתפותו מינואר 2016.

השיר נכתב בסולם B♭ מינור ויש לו מקצב של 104 פעימות לדקה. השיר עוקב אחר התקדמות אקורדים של B♭m - D♭ - E♭m, וקולו של דרייק משתרע בין A♭3 ל- B♭4.

קבלה ביקורתית
ג'ון קרמניקה מהניו יורק טיימס כתב כי השיר הוא "אחד משיריו הנגישים ביותר של דרייק, וגם אחד מהמוצלחים ביותר שלו". מגזין פיצ'פורק העניק לשיר גם הוא ביקורת חיובית, כשטען כי השיר "מרגיש סמלי לרב-תרבותיות המלאה המוצגת בו". לוק מורגן בריטון מ-NME העניק לשיר ביקורת חיובית ואמר עליו כי "את גודלו לא שמענו מאז 'Hotline Bling'". מיקאל ווד מלוס אנג'לס טיימס העניק לשיר ביקורת חיובית אף הוא והגדיר אותו כ"מערבולת סגנונות ריקוד חמים ומבעבעים מאפריקה והקריביים".

הצלחה מסחרית
השיר הגיע למקום הראשון במצעדים השבועיים של מדינות שונות, ביניהם מצעד הבילבורד הוט 100 האמריקאי, מצעד הסינגלים הבריטי וקנדה הוט 100. השיר היה לשיר המבוצע ביותר לשנת 2016, והוא אחד מהסינגלים הנמכרים ביותר בכל הזמנים. ב-15 באוקטובר 2016, הפך השיר לשיר המושמע ביותר ברשת הזרמת המדיה ספוטיפיי, עם למעלה ממיליארד השמעות. ב-21 בספטמבר 2017, "Shape of You" של אד שירן עקף את השיר בהשמעות.

הופעות חיות ורמיקסים 
דרייק ביצע את השיר לראשונה בהופעה חיה ב-14 באפריל 2016 בטורונטו במהלך סיבוב ההופעות Anti World Tour של הזמרת הברבדית ריהאנה. בהמשך, קידם דרייק את השיר בסאטרדיי נייט לייב ב-NBC ב-14 במאי 2016, לצד שיר נוסף, "Hype", מתוך האלבום Views. מאוחר יותר, בוצע השיר גם בסיבובי ההופעות של דרייק, Summer Sixteen Tour בשנת 2016 ו-Boy Meets World Tour משנת 2017.

רמיקס לשיר, בו משתתף הזמר הקנדי ג'סטין ביבר, הוקרן בבכורה בתוכנית הרדיו של דרייק ב-Beats 1, OVO Sound ב-4 ביוני 2016, אך מעולם לא יצא לאור.

מיקומי שיא

נתוני מכירות

היסטוריית יציאות לאור

קישורים חיצוניים

הערות שוליים 

זוכי פרס בחירת הנוער: שירים
זוכי פרס המוזיקה של בילבורד: שירים
סינגלים בהוצאת OVO סאונד
סינגלים מ-2016
סינגלים שהגיעו למקום הראשון בגרמניה
סינגלים שהגיעו למקום הראשון במצעד 40 הסינגלים ההולנדיים
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד הסינגלים האוסטרלי
סינגלים שהגיעו למקום הראשון במצעד הסינגלים האירי
סינגלים שהגיעו למקום הראשון במצעד הסינגלים הבריטי
סינגלים שהגיעו למקום הראשון במצעד הסינגלים של SNEP
סינגלים שהגיעו למקום הראשון במצעד הרשמי של גלגלצ
סינגלים שהגיעו למקום הראשון במצעד קנדה הוט 100
סינגלים שהגיעו למקום הראשון בנורווגיה
סינגלים שהגיעו למקום הראשון בניו זילנד
סינגלים שהגיעו למקום הראשון בפורטוגל
סינגלים שהגיעו למקום הראשון בשוודיה
סינגלים שהגיעו למקום הראשון בשווייץ
שירי 2016
שירי דאנסהול
שירי דרייק
שירי ויזקיד
שירי יהלום בארצות הברית
שירי יהלום בצרפת
שירי יהלום בקנדה
שירי פלטינה מחומשת בממלכה המאוחדת
שירי פלטינה מחומשת ומעלה באוסטרליה
שירים באנגלית
שירים על ריקודים